Správa zo zahraničnej pracovnej cesty

# Účastníci ZPC

**Meno a priezvisko:** **PharmDr. Kamila Chomaničová, PhD.**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** Odborný pracovník pre vzdelávanie

**Znalosť jazykov:** anglicky, nemecky

# Zahraničná pracovná cesta

**Štát:** Švajčiarsko

**Mesto:** Nyon

**Dátum:**  20-22. 2. 2023

**Prijímajúca organizácia:** UEFA

**Účel cesty:** Účasť na pracovnom stretnutí.

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum/čas:** 21-22. február 2023

**Navštívená organizácia:** UEFA

# Stručný priebeh rokovaní

V sidle UEFA sa uskutočnil Council of Europe Anti-Doping Education Workshop pre pracovníkov zodpovedných za antidopingové vzdelávanie v jednotlivých európskych NADO. Workshopu sa zúčastnilo dovedna 53 ľudí, medzi ktorými boli aj zástupcovia WADA, UEFA a Council of Europe. Hlavným cieľom bolo riešenie nových prístupov vo vzdelávaní hlavne mladej generácie, a tiež získavanie informácií o možnostiach vzdelávania v jednotlivých NADO. K ďalším preberaným témam patrilo vzájomné uznávanie antidopingového vzdelávania, vzdelávanie edukátorov, doplnky výživy, hodnotenie a monitorovanie vzdelávania, hlas športovca, či návrat športovcov po uplynutí sankcie.

Zástupcovia UEFA predstavili svoju víziu vzdelávania futbalistov, nielen na tej najvyššej úrovni, ale i v nižších národných futbalových ligách.

# Odporúčané závery

Zástupcovia UEFA a WADA vypracujú hodnotiacu správu, v ktorej budú zahrnuté závery pre jednotlivé riešené témy. Zároveň v nej odporučia možnosti ako zefektívniť antidopingové vzdelávanie a osloviť aj mladú generáciu, ktorá je aktívna najmä na sociálnych sieťach.

# Prehľad prinesenej dokumentácie a miesto jej uloženia

-

# Osobitne vyhodnotený očakávaný prínos ZPC

Antidopignová agentúra SR vníma možnosť zúčastniť sa Council of Europe Anti-Doping Education Workshop ako prínos pre zefektívnenie antidopingového vzdelávania na SR a získanie nových kontaktov pre budúce možnosti spolupráce s jednotlivými NADO.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracovali:** PharmDr. Kamila Chomaničová, PhD.

**Správu schválil:**

 PaedDr. Žaneta Csáderová, PhD.